section_heading: Život i djelo
paragraph_text: Godine 2003. Goldin izdaje knjigu od 500-injak stranica pod naslovom The Devil’s Playground ("Đavolje igralište" ). Ova knjiga sadrži fotografije iz serija Still on Earth (1997. – 2001.), 57 Days (2000.) i Elements (1995. – 2003.), od kojih mnoge nisu prethodno objavljivane. Fotografije su grupirane po tematskim poglavljima i između njih su umetnuti tekstovi, pjesme i stihovi poznatih autora – među njima se nalaze i Nick Cave, Catherine Lampert, Cookie Mueller i Richard Price.